Diari Oficial de la Generalitat Valenciana


Sumari del DOGV 6431, del 04-01-2011 (2010/13237)

Notificació de la sentència dictada en el rotlle d'apel·lació número 613/2010, dimanant del judici ordinari número 1437/2009.
-----------------------------------------------------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13499


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 613/2010, dimanant del judici ordinari número 1437/2009. [2010/13065]  
Recurs d'apel·lació número 000613/2010-M  
Dimana del judici ordinari número 001437/2009, del Jutjat Mercantil número 1 de València.  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:  
Que en virtut del que es disposa per resolució del dia de hui, dictada en el rotlle d'apel·lació número 000613/2010 dimanant del judici ordinari 001437/2009, seguit davant del Jutjat Mercantil número 1 de València, s'ha disposat notificar a la persona apel·lada que no ha comparegut en aquesta alçada, que es dirà al final, la sentència dictada en el rotlle esmentat, que té l'encapçalament i la dispositiva següents:  
«Encapçalament  
Sentència número: 319/2009  
València, 4 de novembre de 2010  
Magistrades: Rosa María Andrés Cuenca, María Antonia Gaitón Redondo i Purificación Martorell Zulueta.  
La Secció Novena de l' Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 000613/2010, que prové de les actuacions de judici ordinari 001437/2009, promogudes davant el Jutjat Mercantil número 1 de València, entre les parts; d'una, com a demandant apel·lant, Ernesto Ruiz, SL, representada per la procuradora dels tribunals Cristina Coscolla Toledo, i assistida del lletrat Luis Antonio Puebla Berlanga, i, d'una altra, com a demandats apel·lats, Joaquín Zaragoza Benavides i Construcciones Técnicas y Manualidad, SL, sobre reclamació d'una quantitat, en virtut del recurs d'apel·lació interposat per Ernesto Ruiz, SL.  
Dispositiva  
Desestimem el recurs d'apel·lació formulat per la representació de la mercantil Ernesto Ruiz, SL, contra la sentència dictada per la magistrada de reforç del Jutjat Mercantil 1 de València, de 17 de maig de 2010, que confirmem íntegrament, amb imposició de les costes de l'alçada a la recurrent i conseqüent pèrdua del dipòsit constituït per a recórrer.  
Notifiqueu aquesta resolució a les parts i, de conformitat amb el que disposa l'article 207.4 de la Llei d'Enjudiciament Civil 1/2000, una vegada transcorreguts els terminis previstos, si escau, per a recórrer sense haver-se impugnat, quedarà ferma, sense necessitat de declaració ulterior; i procediu a tornar les actes originals, juntament amb el certificat literal de la present resolució i l'ofici oportú, al jutjat de procedència.  
Aquesta és la nostra sentència, de què s'unirà un certificat al rotlle, que pronunciem, manem i firmem».  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada Joaquín Zaragoza Benavides i Compañía Construcciones Técnicas y Manualidad, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Comunitat Valenciana, expedisc aquest edicte.  
València, 25 de novembre de 2010.- El secretari judicial: Román Rodríguez de Albaladejo.